Vragmotor, voertuie in Noordwes uitgebrand | Maroela Media
'n Vragmotor en verskeie voertuie is by die ingang na die Nkaneng-informele nedersetting naby Rustenburg uitgebrand in'n diensleweringsprotes. (Foto: ANA)
Die polisie in Noordwes het Vrydag die D108 by die ingang tot 'n informele nedersetting gesluit nadat klippe oor die pad geplaas en verskeie voertuie en 'n vragmotor daar aan die brand gesteek is. Die pad verbind Rustenburg met Marikana.
Sers. Ofentse Mokgadi, polisiewoordvoerder, het gesê nog niemand is in hegtenis geneem sedert die protes oor die verskaffing van elektrisiteit aan die Nkaneng- informele nedersetting in Photsaneng naby Rustenburg 'n paar weke gelede al begin het nie.
"Die betoging vlam sporadies op," het Mokgadi gesê.
"Dit vind nie op 'n spesifieke dag of tyd plaas nie. Hulle versper die pad en vlug dan in die bosse of hutte in."
Inwoners van die Nkaneng-informele nedersetting naby Rustenburg eis toegang tot elektrisiteit. (Foto: ANA)
Verlede maand het inwoners onderneem dat die betogings gaan voortduur tot hulle elektrisiteit het.
Betogings het in Augustus begin nadat inwoners geld ingesamel het sodat die gebied geëlektrifiseer kan word.
Hoe moet mens saam met sulke krimenele leef en hulle aanvaar.
Nou Kootjie betaal solank vir die eerste 1000 huise se krag dan hou jy hulle gelukkig
Dit is nie genoeg rede om alles tot stilstand te bring nie. Hierdie mense tree op soos kriminele en verwag dan dat hulle als kry wat hulle wil hê…….soos stout kinders wat vloermoere gooi oor hulle nie hulle sin kan kry nie.
Kyk wat staan op die plakkaat. Hoe slim kan mens nou wees? Jy het gestem, nou wil jy kla en afbrand!!! Net jul eie skuld